title: Vykonávacie nariadenie Komisie (EÚ) č. 879/2012 z  26. septembra 2012 , ktorým sa ustanovuje prideľovací koeficient na vydávanie dovozných povolení na výrobky z cukru v rámci určitých colných kvót, na ktoré sa podali žiadosti od 8. do 14. septembra 2012 , a ktorým sa pozastavuje podávanie žiadostí o tieto povolenia

text:
               27.9.2012

               SK

               Úradný vestník Európskej únie

               L 259/3

         VYKONÁVACIE NARIADENIE KOMISIE (EÚ) č. 879/2012
   z 26. septembra 2012,
   ktorým sa ustanovuje prideľovací koeficient na vydávanie dovozných povolení na výrobky z cukru v rámci určitých colných kvót, na ktoré sa podali žiadosti od 8. do 14. septembra 2012, a ktorým sa pozastavuje podávanie žiadostí o tieto povolenia
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   so zreteľom na nariadenie Komisie (ES) č. 891/2009 z 25. septembra 2009, ktorým sa otvárajú colné kvóty a zabezpečuje ich správa v odvetví cukru (3), a najmä na jeho článok 5 ods. 2,
   keďže:

               (1)

               Množstvá uvedené v žiadostiach o dovozné povolenia, ktoré sa príslušným orgánom predložili od 8. do 14. septembra 2012 v súlade s nariadením (ES) č. 891/2009, sú vyššie, ako je dostupné množstvo pre poradové čísla 09.4317, 09.4318, 09.4319, 09.4320 a 09.4321.

               (2)

               Za týchto okolností by sa mal v súlade s nariadením (ES) č. 1301/2006 ustanoviť prideľovací koeficient na povolenia vydávané v súvislosti s poradovými číslami 09.4317, 09.4318, 09.4319, 09.4320 a 09.4321. Podávanie ďalších žiadostí o povolenia na uvedené poradové čísla by sa v súlade s nariadením (ES) č. 891/2009 malo pozastaviť do konca hospodárskeho roka,

         PRIJALA TOTO NARIADENIE:
   Článok 1
   1.   Na množstvá, na ktoré sa od 8. do 14. septembra 2012 podali žiadosti o dovozné povolenia podľa nariadenia (ES) č. 891/2009, sa uplatnia prideľovacie koeficienty ustanovené v prílohe k tomuto nariadeniu.
   2.   Podávanie ďalších žiadostí o povolenia, ktoré sa týkajú poradových čísel uvedených v prílohe, sa pozastavuje do konca hospodárskeho roka 2012/2013.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. septembra 2012

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. EÚ L 254, 26.9.2009, s. 82.

      PRÍLOHA

         Koncesie CXL pre cukor

         Hospodársky rok 2012/2013

         Žiadosti podané od 8.9.2012 do 14.9.2012

                  Poradové číslo

                  Krajina

                  Prideľovací koeficient
                  (%)

                  Ďalšie žiadosti

                  09.4317

                  Austrália

                  14,285714

                  pozastavené

                  09.4318

                  Brazília

                  12,292758

                  pozastavené

                  09.4319

                  Kuba

                  33,333333

                  pozastavené

                  09.4320

                  ktorákoľvek tretia krajina

                  4,000003

                  pozastavené

                  09.4321

                  India

                  9,090909

                  pozastavené

         Cukor z Balkánu

         Hospodársky rok 2012/2013

         Žiadosti podané od 8.9.2012 do 14.9.2012

                  Poradové číslo

                  Krajina

                  Prideľovací koeficient
                  (%)

                  Ďalšie žiadosti

                  09.4324

                  Albánsko

                  —

                  09.4325

                  Bosna a Hercegovina

                      (1)

                  09.4326

                  Srbsko

                      (1)

                  09.4327

                  bývalá Juhoslovanská republika Macedónsko

                  —

                  09.4328

                  Chorvátsko

                      (1)

                              „—“

                              Neuplatňuje sa: Komisii nebola predložená žiadna žiadosť o povolenie.

         Mimoriadne dovezený cukor a cukor dovezený na priemyselné spracovanie

         Hospodársky rok 2012/2013

         Žiadosti podané od 8.9.2012 do 14.9.2012

                  Poradové číslo

                  Druh

                  Prideľovací koeficient
                  (%)

                  Ďalšie žiadosti

                  09.4380

                  mimoriadne dovezený

                  —

                  09.4390

                  dovezený na priemyselné spracovanie

                      (2)

                              „—“

                              Neuplatňuje sa: Komisii nebola predložená žiadna žiadosť o povolenie.

         (1)  Neuplatňuje sa: žiadosti neprekračujú dostupné množstvá a vyhovie sa im v plnej miere.

         (2)  Neuplatňuje sa: žiadosti neprekračujú dostupné množstvá a vyhovie sa im v plnej miere.


title: Vykonávacie nariadenie Komisie (EÚ) č. 1307/2011 zo 14. decembra 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               15.12.2011

               SK

               Úradný vestník Európskej únie

               L 332/6

         VYKONÁVACIE NARIADENIE KOMISIE (EÚ) č. 1307/2011
   zo 14. decembra 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá vykonávania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:
   Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 15. decembra 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. decembra 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  58,0

                  MA

                  66,8

                  TN

                  79,2

                  TR

                  95,8

                  ZZ

                  75,0

                  0707 00 05

                  EG

                  170,1

                  TR

                  157,0

                  ZZ

                  163,6

                  0709 90 70

                  MA

                  41,9

                  TR

                  147,3

                  ZZ

                  94,6

                  0805 10 20

                  AR

                  27,1

                  BR

                  41,5

                  CL

                  30,5

                  MA

                  56,3

                  TR

                  61,0

                  ZA

                  56,4

                  ZZ

                  45,5

                  0805 20 10

                  MA

                  65,2

                  TR

                  79,7

                  ZZ

                  72,5

                  0805 20 30, 0805 20 50, 0805 20 70, 0805 20 90

                  IL

                  87,9

                  TR

                  83,9

                  ZZ

                  85,9

                  0805 50 10

                  TR

                  49,9

                  ZZ

                  49,9

                  0808 10 80

                  CA

                  109,9

                  CL

                  90,0

                  US

                  117,1

                  ZA

                  80,2

                  ZZ

                  99,3

                  0808 20 50

                  CN

                  70,9

                  ZZ

                  70,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 435/2013 zo  7. mája 2013 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis) (CHOP)]

text:
               14.5.2013

               SK

               Úradný vestník Európskej únie

               L 129/21

         VYKONÁVACIE NARIADENIE KOMISIE (EÚ) č. 435/2013
   zo 7. mája 2013,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis) (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadenie (EÚ) č. 1151/2012 nadobudlo účinnosť 3. januára 2013. Uvedeným nariadením sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               Komisia v súlade s článkom 9 ods. 1 prvým pododsekom nariadenia (ES) č. 510/2006 preskúmala žiadosť Grécka o schválenie zmien špecifikácie chráneného označenia pôvodu „Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis)“ zapísaného do registra podľa nariadenia Komisie (ES) č. 1107/96 (3).

               (3)

               Keďže príslušná zmena nie je nepodstatná, Komisia túto žiadosť o zmenu uverejnila podľa článku 6 ods. 2 nariadenia (ES) č. 510/2006 v Úradnom vestníku Európskej únie
                   (4). Komisii nebola v súlade s článkom 7 uvedeného nariadenia oznámená žiadna námietka, táto zmena sa teda musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu uvedeného v prílohe k tomuto nariadeniu sa schvaľuje.
   Článok 2
   Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. mája 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. ES L 148, 21.6.1996, s. 1.

      (4)  Ú. v. EÚ C 183, 23.6.2012, s. 21.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.5.   Oleje a tuky (maslo, margarín, oleje atď.)

      GRÉCKO
      Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis) (CHOP)


title: Vykonávacie nariadenie Rady (EÚ) č. 672/2012 zo 16. júla 2012 , ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklenených vláken zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie

text:
               24.7.2012

               SK

               Úradný vestník Európskej únie

               L 196/1

         VYKONÁVACIE NARIADENIE RADY (EÚ) č. 672/2012
   zo 16. júla 2012,
   ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklenených vláken zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 13,
   so zreteľom na návrh Európskej komisie,
   keďže:
   1.   POSTUP

   1.1.   Existujúce opatrenia

               (1)

               Vykonávacím nariadením (EÚ) č. 791/2011 (2) (ďalej len „pôvodné nariadenie“) Rada uložila konečné antidumpingové clo vo výške 62,9 % na dovoz určitých riedkych sieťovín zo sklenených vláken s pôvodom v Čínskej ľudovej republike (ďalej len „ČĽR“) pre všetky ostatné spoločnosti okrem tých, ktoré sú uvedené v článku 1 ods. 2 a v prílohe I k uvedenému nariadeniu. Tieto opatrenia sa budú ďalej uvádzať ako „platné opatrenia“ a prešetrovanie, ktoré viedlo k uloženiu opatrení pôvodným nariadením, sa bude ďalej uvádzať ako „pôvodné prešetrovanie“.

         1.2.   Žiadosť

               (2)

               Komisii bola 27. septembra 2011 doručená žiadosť podľa článku 13 ods. 3 a článku 14 ods. 5 základného nariadenia o prešetrenie možného obchádzania antidumpingových opatrení uložených na dovoz určitých riedkych sieťovín zo sklenených vláken s pôvodom v ČĽR a o zavedenie registrácie dovozu určitých riedkych sieťovín zo sklenených vláken zasielaných z Malajzie bez ohľadu na to, či má, alebo nemá deklarovaný pôvod v Malajzii.

               (3)

               Žiadosť podali štyri spoločnosti: Saint Gobain Adfors CZ s. r. o., Tolnatext Fonalfeldolgozó és Műszakiszövet-gyártó Bt., Valmieras stikla šķiedra AS a Vitrulan Technical Textiles GmbH, ktoré sú výrobcami určitých riedkych sieťovín zo sklenených vláken v Únii.

               (4)

               Žiadosť obsahovala dostatočné dôkazy prima facie, že po uložení platných opatrení došlo k značnej zmene v štruktúre obchodu pri vývoze z ČĽR a Malajzie do Únie, pre ktorú neexistuje iná dostatočne náležitá príčina ani ekonomické opodstatnenie ako uloženie platných opatrení. Údajne táto zmena v štruktúre obchodu vyplynula z prekládky určitých riedkych sieťovín zo sklenených vláken s pôvodom v ČĽR, ku ktorej dochádza v Malajzii.

               (5)

               Okrem toho z dôkazov vyplynulo, že nápravné účinky platných opatrení boli oslabené, pokiaľ ide o množstvo aj cenu. Existujú dôkazy, že tento nárast dovozu z Malajzie sa uskutočňoval za ceny pod úrovňou ceny nespôsobujúcej ujmu, ktorá bola stanovená v pôvodnom prešetrovaní.

               (6)

               Napokon boli k dispozícii dôkazy, že ceny určitých riedkych sieťovín zo sklenených vláken zasielaných z Malajzie boli dumpingové v porovnaní s normálnou hodnotou stanovenou pre podobný výrobok v pôvodnom prešetrovaní.

         1.3.   Začatie konania

               (7)

               Po porade s poradným výborom Komisia dospela k záveru, že existujú dostatočné dôkazy prima facie na začatie prešetrovania podľa článku 13 ods. 3 a článku 14 ods. 5 základného nariadenia, a nariadením Komisie (EÚ) č. 1135/2011 (3) (ďalej len „nariadenie o začatí prešetrovania“) začala prešetrovanie. Podľa článku 13 ods. 3 a článku 14 ods. 5 základného nariadenia Komisia nariadením o začatí prešetrovania nariadila colným orgánom, aby registrovali dovoz určitých riedkych sieťovín zo sklenených vláken z Malajzie.

         1.4.   Prešetrovanie

               (8)

               Komisia oficiálne oznámila začatie prešetrovania orgánom ČĽR a Malajzie, vyvážajúcim výrobcom v týchto krajinách, dovozcom v Únii, o ktorých je známe, že sa ich konanie týka, a výrobnému odvetviu Únie. Výrobcom/vývozcom v ČĽR a Malajzii, ktorí sú známi Komisii alebo ktorí sa Komisii prihlásili v lehotách uvedených v odôvodnení 14 nariadenia o začatí prešetrovania, boli zaslané dotazníky. Dotazníky boli zaslané aj dovozcom v Únii. Zainteresované strany dostali v lehote stanovenej v nariadení o začatí prešetrovania príležitosť písomne vyjadriť svoje stanoviská a požiadať o vypočutie.

               (9)

               Prihlásili sa a vyplnené dotazníky predložili traja vyvážajúci výrobcovia v Malajzii a traja neprepojení dovozcovia v Únii.

               (10)

               Dotazník vyplnili títo vyvážajúci výrobcovia a v ich priestoroch sa následne vykonali overovacie návštevy:

                  Vyvážajúci výrobcovia v Malajzii:

                           —

                           GFTex Fiberglass Manufacturer Sdn Bhd, Selangor,

                           —

                           Gold Fiberglass Sdn. Bhd, Selangor, a

                           —

                           GRI Fiberglass Industries, Selangor.

         1.5.   Obdobie prešetrovania

               (11)

               Obdobie prešetrovania sa vzťahovalo na obdobie od 1. januára 2008 do 30. septembra 2011 (ďalej len „OP“). Zbierali sa údaje týkajúce sa OP na prešetrenie okrem iného údajnej zmeny v štruktúre obchodu. Za obdobie, za ktoré sa podáva správa, od 1. októbra 2010 do 30. septembra 2011, sa zozbierali podrobnejšie údaje na preskúmanie možného oslabenia nápravných účinkov platných opatrení a výskytu dumpingu.

         2.   VÝSLEDKY PREŠETROVANIA

   2.1.   Všeobecné Úvahy

               (12)

               V súlade s článkom 13 ods. 1 základného nariadenia sa na účely vyšetrovania existencie obchádzania vykonala následná analýza zmeny v štruktúre obchodu medzi ČĽR, Malajziou a Úniou, či táto zmena vyplýva z praxe, procesu alebo z činnosti, pre ktoré neexistuje iná dostatočne náležitá príčina ani ekonomické opodstatnenie ako uloženie cla, či existovali dôkazy o ujme alebo o oslabovaní nápravných účinkov cla z hľadiska cien a/alebo množstiev podobného výrobku a či existovali dôkazy o dumpingu vo vzťahu k normálnym hodnotám, ktoré boli predtým v prípade potreby stanovené pre podobný výrobok v súlade s ustanoveniami článku 2 základného nariadenia.

         2.2.   Príslušný výrobok a výrobok, ktorý je predmetom prešetrovania

               (13)

               Príslušným výrobkom je výrobok vymedzený v pôvodnom prešetrovaní: riedke sieťoviny zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2 okrem kotúčov zo sklenených vláken, s pôvodom v ČĽR, ktoré sú v súčasnosti zaradené pod kódy KN 7019 51 00 a ex 7019 59 00.

               (14)

               Výrobok, ktorý je predmetom prešetrovania, je rovnaký ako výrobok vymedzený v predchádzajúcom odôvodnení, ale zasielaný z Malajzie bez ohľadu na to, či je deklarovaný ako výrobok s pôvodom v Malajzii, alebo nie.

               (15)

               Prešetrovaním sa preukázalo, že riedke sieťoviny zo sklenených vláken vyvážané do Únie z ČĽR a tie, ktoré sa zasielajú do Únie z Malajzie, majú rovnaké základné fyzické a technické vlastnosti a použitie a z tohto dôvodu sa považujú za podobné výrobky v zmysle článku 1 ods. 4 základného nariadenia.

         2.3.   Stupeň spolupráce a stanovenie objemu obchodu

               (16)

               Ako sa uvádza v odôvodnení 10, traja vyvážajúci výrobcovia v Malajzii predložili vyplnené dotazníky.

               (17)

               Overovacie návštevy na mieste sa následne uskutočnili u týchto troch vyvážajúcich výrobcov.

               (18)

               Traja malajzijskí vyvážajúci výrobcovia predstavovali 75 % celkového vývozu výrobku, ktorý je predmetom prešetrovania, z Malajzie do Únie v období, za ktoré sa podáva správa, ako bolo uvedené v databáze Comext (4). Celkový objem vývozu sa zakladal na údajoch z databázy Comext.

               (19)

               Jeden z troch malajzijských vyvážajúcich výrobcov prestal spolupracovať po prvom dni overovacej návštevy, preto sa uplatnil článok 18 základného nariadenia.

               (20)

               V prípade zostávajúcich dvoch spoločností sa zistilo, že z dôvodov vysvetlených v odôvodneniach 34 a 52 až 59 je potrebné uplatňovať článok 18 ods. 1 základného nariadenia.

               (21)

               Vyvážajúci výrobcovia z ČĽR vôbec nespolupracovali. Vzhľadom na uvedené skutočnosti sa k zisteniam v súvislosti s dovozom určitých riedkych sieťovín zo sklenených vláken z ČĽR do Únie a s vývozom príslušného výrobku z ČĽR do Malajzie muselo v súlade s článkom 18 ods. 1 základného nariadenia čiastočne dospieť na základe dostupných skutočností. Na určenie celkových objemov dovozu z ČĽR do Únie sa použili údaje databázy Comext. Na stanovenie celkového vývozu z ČĽR do Malajzie sa použila národná štatistika ČĽR a malajzijská národná štatistika. Údaje sa tiež overili porovnaním s podrobnými údajmi o dovoze a vývoze, ktoré predložili colné orgány Malajzie.

               (22)

               Objem dovozu zaznamenaný v malajzijskej štatistike a štatistike ČĽR zahŕňal širšiu skupinu výrobkov ako príslušný výrobok alebo výrobok, ktorý je predmetom prešetrovania. Vzhľadom na údaje Comext a údaje poskytnuté tromi malajzijskými vyvážajúcimi výrobcami však bolo možné stanoviť, že významná časť objemu tohto dovozu sa vzťahovala na príslušný výrobok. Tieto údaje teda bolo možné použiť na stanovenie zmeny v štruktúre obchodu.

         2.4.   Zmena v štruktúre obchodu

               (23)

               Dovoz príslušného výrobku z ČĽR do Únie prudko klesol po uložení dočasných opatrení vo februári 2011 (5) a konečných opatrení uložených v auguste 2011 (podľa pôvodného nariadenia).

               (24)

               Na druhej strane celkový vývoz výrobku, ktorý je predmetom prešetrovania, z Malajzie do Únie v roku 2011 významne vzrástol. Na základe údajov z databázy Comext sa vývoz z Malajzie do Únie za posledný rok prudko zvýšil, pričom v predchádzajúcich rokoch bol na nízkej úrovni. Tento vývoj potvrdzuje aj zodpovedajúca štatistika Malajzie, pokiaľ ide o vývoz riedkych sieťovín zo sklenených vláken do Únie z Malajzie.

               (25)

               V tabuľke 1 sa uvádzajú dovezené množstvá riedkych sieťovín zo sklenených vláken z ČĽR a Malajzie do Únie od 1. januára 2008 do 30. septembra 2011.

                           Objem dovozu v mil. m2

                           2008

                           2009

                           2010

                           1.10.2010-30.9.2011

                           ČĽR

                           307,82

                           294,98

                           383,76

                           282,03

                           Malajzia

                           0,02

                           0,04

                           0,02

                           76,10

                              Zdroj: Štatistika databázy Comext.

               (26)

               Z uvedených údajov jasne vyplýva, že dovoz z Malajzie do Únie bol v rokoch 2008 až 2010 na zanedbateľnej úrovni. V roku 2011 po uložení opatrení však dovoz zrazu prudko stúpol a v určitom rozsahu z hľadiska objemu nahradil vývoz z ČĽR na trh Únie. Okrem toho od uloženia platných opatrení došlo k významnému poklesu dovozu z ČĽR do Únie (26 %).

               (27)

               V tom istom období možno pozorovať dramatický nárast vývozu riedkych sieťovín zo sklenených vláken z ČĽR do Malajzie. Z relatívne malého množstva v roku 2008 (4,65 mil. m2) sa vývoz zvýšil na 32,78 mil. m2 v období, za ktoré sa podáva správa. Tento vývoj potvrdzuje aj zodpovedajúca štatistika Malajzie, pokiaľ ide o dovoz riedkych sieťovín zo sklenených vláken do Malajzie z ČĽR.

                  Tabuľka 2

                  Vývoz riedkych sieťovín zo sklenených vláken z ČĽR do Malajzie od 1. januára 2008 do 30. septembra 2011

                           2008

                           2009

                           2010

                           1.10.2010 – 30.9.2011

                           Množstvo
                           (v mil. m2)

                           4,65

                           5,78

                           5,94

                           32,78

                              Ročná zmena (%)

                              24 %

                              2,8 %

                              452 %

                              Index (2008 = 100)

                              100

                              124

                              128

                              705

                              Zdroj: Štatistika ČĽR.

               (28)

               S cieľom zistiť vývoj obchodného toku určitých riedkych sieťovín zo sklenených vláken z ČĽR do Malajzie sa použila malajzijská štatistika, ako aj štatistika ČĽR. Obidve tieto skupiny údajov sú k dispozícii len za skupinu výrobkov vyššej úrovne ako príslušný výrobok. Vzhľadom na údaje databázy Comext a údaje poskytnuté tromi pôvodne spolupracujúcimi malajzijskými vývozcami však bolo možné stanoviť, že významná časť sa vzťahovala na príslušný výrobok. Tieto údaje preto bolo možné zohľadniť.

               (29)

               Z tabuliek 1 a 2 je jasné, že po prudkom poklese vývozu riedkych sieťovín zo sklenených vláken z ČĽR do Únie nasledoval významný nárast vývozu riedkych sieťovín zo sklenených vláken z ČĽR do Malajzie s následným dramatickým zvýšením malajzijského vývozu riedkych sieťovín zo sklenených vláken do Únie v OP. Na základe prešetrovania sa ukázalo, že dodatočné množstvá riedkych sieťovín zo sklenených vláken z ČĽR do Malajzie boli nesprávne deklarované v čase dovozu do Malajzie pod odlišnými kódmi, než boli kódy, na ktoré sa vzťahovalo prešetrovanie. Podľa colných vyhlásení pri dovoze boli tieto dodatočné množstvá deklarované pod kódmi 7019 11 000 a 7019 40 000.

               (30)

               Tri pôvodne spolupracujúce spoločnosti boli založené medzi novembrom 2010 a marcom 2011 a začali vyrábať a vyvážať do Únie až po uložení dočasných opatrení vo februári 2011. Pred februárom 2011 v Malajzii neexistovala žiadna výroba riedkych sieťovín zo sklenených vláken.

         2.5.   Záver o zmene v štruktúre obchodu

               (31)

               Celkový pokles vývozu z ČĽR do Únie a súbežný nárast vývozu z Malajzie do Únie a vývozu z ČĽR do Malajzie po uložení dočasných opatrení vo februári 2011 a konečných opatrení v auguste 2011 predstavovali zmenu v štruktúre obchodu medzi uvedenými krajinami na jednej strane a Úniou na strane druhej.

         2.6.   Charakter obchádzania

               (32)

               V článku 13 ods. 1 základného nariadenia sa vyžaduje, aby zmena v štruktúre obchodu vychádzala z praxe, procesu alebo činnosti, pre ktoré neexistuje dostatočne náležitá príčina ani iné ekonomické opodstatnenie ako uloženie cla. Uvedená prax, proces alebo činnosť zahŕňajú okrem iného zasielanie výrobku podliehajúceho opatreniam cez tretie krajiny a montáž dielov prostredníctvom montážnej činnosti v Únii alebo v tretej krajine. Na tento účel sa v súlade s článkom 13 ods. 2 základného nariadenia stanovuje existencia montážnej činnosti.

               (33)

               Deklarovaný vývoz pôvodne spolupracujúcich malajzijských spoločností predstavoval približne 75 % celkového vývozu Malajzie do Únie. Zostávajúci vývoz možno pripísať malajzijským výrobcom, ktorí nespolupracovali pri prešetrovaní, alebo postupom prekládky. Jeden zo spolupracujúcich dovozcov v Únii používal ako zdroj riedkych sieťovín zo sklenených vláken malajzijského vývozcu, ktorý nespolupracoval pri tomto prešetrovaní.

               (34)

               Ako sa podrobne opisuje v odôvodneniach 52 až 59, tri pôvodne spolupracujúce spoločnosti boli na mieste informované, že by sa na ne mohol uplatňovať článok 18 základného nariadenia, keďže sa zistilo, že poskytli zavádzajúce informácie. Dôkazy najmä svedčia o tom, že dvaja z pôvodne spolupracujúcich vyvážajúcich výrobcov neinformovali o vzájomnom prepojení. Spoločnosti tiež upravovali a menili dokumenty, ako napríklad výpisy z banky. Navyše sú pochybnosti, či niektoré z ich nákupných faktúr a potvrdení bankovej platby sú pravé. Dve z nich nedokázali preukázať pôvod surovín použitých na výrobu riedkych sieťovín zo sklenených vláken vyvezených do Únie. A nakoniec na základe informácií získaných od malajzijských orgánov tovar môže spĺňať podmienky na získanie osvedčenia o pôvode v čase jeho vývozu, ak došlo k zmene kódovej klasifikácie medzi dovezenými surovinami použitými vo výrobnom procese a vyvezeným hotovým tovarom. Dôkazy pozorované počas overovacích návštev svedčili o tom, že určité množstvá riedkych sieťovín zo sklenených vláken z ČĽR boli pri ich dovoze do Malajzie nesprávne deklarované pod kódmi, na ktoré sa prešetrovanie nevzťahuje, pričom pri ich vývoze do Únie boli klasifikované pod dvoma kódmi KN, na ktoré sa prešetrovanie vzťahuje. To vysvetľuje dodatočné množstvá riedkych sieťovín zo sklenených vláken vyvezené z Malajzie do Únie, ako potvrdzujú zistenia týkajúce sa zmeny v štruktúre obchodu uvedenej v odôvodnení 29.

               (35)

               Existencia prekládok výrobkov s pôvodom v ČĽR cez Malajziu sa preto potvrdzuje.

               (36)

               Keďže článok 18 základného nariadenia sa uplatnil na všetky tri pôvodne spolupracujúce spoločnosti, nebolo možné zistiť, či sú zapojené do montážnych činností.

         2.7.   Neexistencia dostatočne náležitej príčiny ani iného ekonomického opodstatnenia okrem uloženia antidumpingového cla

               (37)

               Prešetrovaním sa nezistila žiadna iná dostatočne náležitá príčina ani ekonomické opodstatnenie na prekládky ako obchádzanie platných opatrení vzťahujúcich sa na určité riedke sieťoviny so sklenených vláken s pôvodom v ČĽR. Nezistili sa žiadne iné skutočnosti než clo, ktoré by sa mohli považovať za vyrovnanie nákladov na prekládku, najmä pokiaľ ide o prepravu a opätovné naloženie príslušného výrobku z ČĽR cez Malajziu.

         2.8.   Oslabovanie nápravných účinkov antidumpingového cla

               (38)

               S cieľom posúdiť, či dovážané výrobky oslabili z hľadiska množstva a ceny nápravné účinky platných opatrení vzťahujúcich sa na dovoz určitých riedkych sieťovín zo sklenených vláken s pôvodom v ČĽR, použili sa údaje databázy Comext ako najlepšie dostupné údaje týkajúce sa množstva a cien vývozu realizovaného tromi pôvodne spolupracujúcimi vyvážajúcimi výrobcami, na ktorých bol uplatnený článok 18 základného nariadenia, a nespolupracujúcimi spoločnosťami. Ceny, ktoré boli takto určené, sa porovnali s úrovňou odstránenia ujmy stanovenou pre výrobcov z Únie v odôvodnení 74 pôvodného nariadenia.

               (39)

               Zvýšenie dovozu z Malajzie do Únie z 20 000 m2 v roku 2010 na 76 miliónov m2 v období od apríla do septembra 2011 sa z hľadiska množstva pokladalo za významné.

               (40)

               Porovnanie úrovne odstránenia ujmy, ako bola stanovená v pôvodnom nariadení, a váženej priemernej vývoznej ceny (s úpravou zohľadňujúcou náklady po dovoze a s úpravami zohľadňujúcimi kvalitu, stanovenými v pôvodnom prešetrovaní) ukázalo výrazný predaj pod cenu. Preto sa dospelo k záveru, že nápravné účinky platných opatrení sú oslabené tak z hľadiska množstva, ako aj z hľadiska ceny.

         2.9.   Dôkaz o dumpingu

               (41)

               Napokon sa v súlade s článkom 13 ods. 1 a 2 základného nariadenia skúmalo, či existovali dôkazy o existencii dumpingu vo vzťahu k normálnej hodnote, ktorá bola predtým stanovená pre podobné výrobky.

               (42)

               V pôvodnom nariadení bola normálna hodnota stanovená na základe cien v Kanade, ktorá bola v uvedenom prešetrovaní určená ako vhodná analogická krajina s trhovým hospodárstvom pre ČĽR. V súlade s článkom 13 ods. 1 základného nariadenia sa pokladalo za vhodné použiť normálnu hodnotu, ako bola stanovená v pôvodnom prešetrovaní.

               (43)

               Vývozné ceny z Malajzie boli založené na dostupných skutočnostiach, t. j. na priemernej vývoznej cene určitých riedkych sieťovín zo sklenených vláken počas obdobia, za ktoré sa podáva správa, ako sa uvádza v databáze Comext. Vykonalo sa to vzhľadom na skutočnosť, že na všetkých troch pôvodne spolupracujúcich vývozcov sa uplatnil článok 18 základného nariadenia, a teda ich údaje sa nemohli použiť na stanovenie vývozných cien.

               (44)

               Na účely objektívneho porovnania normálnej hodnoty s vývoznou cenou sa vo forme úprav primerane zohľadnili rozdiely ovplyvňujúce ceny a cenovú porovnateľnosť v súlade s článkom 2 ods. 10 základného nariadenia. Podľa toho boli vykonané úpravy zohľadňujúce rozdiely v doprave, poistení, vedľajších výdavkoch, nákladoch na balenie a bankových poplatkoch. Vzhľadom na to, že na všetkých troch pôvodne spolupracujúcich výrobcov sa uplatnil článok 18 základného nariadenia, úpravy bolo potrebné stanoviť na základe najlepších dostupných údajov. Úpravy zohľadňujúce tieto sumy sa teda zakladali na percente vypočítanom ako rozdiel medzi celkovou hodnotou CIF a celkovou hodnotou cien zo závodu všetkých transakcií uvedených tromi malajzijskými výrobcami v období, za ktoré sa podáva správa.

               (45)

               V súlade s článkom 2 ods. 11 a 12 základného nariadenia sa dumping vypočítal porovnaním váženej priemernej normálnej hodnoty stanovenej v pôvodnom nariadení s váženými priemernými vývoznými cenami počas obdobia v rámci prešetrovania, za ktoré sa podáva správa, vyjadrený ako percentuálny podiel ceny CIF na hranici Únie, clo nezaplatené.

               (46)

               Z porovnania váženej priemernej normálnej hodnoty s takto stanovenou váženou priemernou vývoznou cenou vyplynul dumping.

         3.   OPATRENIA

               (47)

               Na základe uvedeného sa dospelo k záveru, že konečné antidumpingové clo uložené na dovoz určitých riedkych sieťovín zo sklenených vláken s pôvodom v ČĽR sa obchádzalo prostredníctvom prekládky cez Malajziu v zmysle článku 13 ods. 1 základného nariadenia.

               (48)

               V súlade s článkom 13 ods. 1 prvou vetou základného nariadenia by sa preto platné opatrenia na dovoz príslušného výrobku s pôvodom v ČĽR mali rozšíriť na dovoz toho istého výrobku zasielaného cez Malajziu bez ohľadu na to, či je deklarovaný ako výrobok s pôvodom v Malajzii, alebo nie.

               (49)

               Vzhľadom na nespoluprácu pri tomto prešetrovaním by opatrenia, ktoré sa majú rozšíriť, mali byť opatrenia stanovené v článku 1 ods. 2 nariadenia (EÚ) č. 791/2011 pre „všetky ostatné spoločnosti“, t. j. konečné antidumpingové clo vo výške 62,9 % uplatniteľné na čistú frankocenu na hranici Únie pred preclením.

               (50)

               V súlade s článkom 13 ods. 3 a článkom 14 ods. 5 základného nariadenia, podľa ktorých sa všetky rozšírené opatrenia majú uplatňovať na výrobky, ktoré boli pri dovoze do Únie zaregistrované v súlade s nariadením o začatí prešetrovania, by sa z registrovaného dovozu určitých riedkych sieťovín zo sklenených vláken zasielaných z Malajzie malo vybrať clo.

         4.   ŽIADOSTI O OSLOBODENIE

               (51)

               Tri spoločnosti v Malajzii, ktoré predložili vyplnený dotazník, požiadali v súlade s článkom 13 ods. 4 základného nariadenia o oslobodenie od možných rozšírených opatrení.

               (52)

               Ako sa uvádza v odôvodnení 19, jedna zo spoločností prestala spolupracovať po prvom dni overovacej návštevy. Aj počas tohto jedného dňa overovania bola spolupráca nedostatočná. Konkrétne spoločnosť nedokázala poskytnúť väčšinu z požadovaných podkladových dokumentov, ako sú výkazy o výrobe, stave zásob a faktúry za energie. Na druhej strane suroviny, ktoré sa nachádzali v závode spoločnosti, boli na veľmi nízkej úrovni nezodpovedajúcej deklarovanej úrovni výroby, pričom v sklade sa nenachádzali žiadne hotové výrobky. Okrem toho predložené nákupné faktúry boli rovnakého formátu ako faktúrový blok s predtlačeným číslovaním, ktorý sa našiel v priestoroch spoločnosti. Táto podoba naznačovala, že nákupné faktúry spoločnosti nemusia byť pravé. Navyše dôkazy naznačovali, že spoločnosť neinformovala o svojom prepojení s ďalším malajzijským vývozcom, ktorý tiež spolupracoval pri tomto prešetrovaní. Konkrétnejšie, dokumenty týkajúce sa druhého malajzijského pôvodne spolupracujúceho výrobcu sa našli v priestoroch prvej spoločnosti, pričom o tomto prepojení tieto spoločnosti neinformovali.

               (53)

               V súlade s článkom 18 ods. 4 základného nariadenia bola spoločnosť informovaná o zámere nezohľadňovať ňou predložené informácie a bola jej udelená lehota na poskytnutie pripomienok. Spoločnosť neposkytla žiadne pripomienky, preto sa zistenia v súvislosti s touto spoločnosťou zakladali na dostupných skutočnostiach v súlade s článkom 18 ods. 1 základného nariadenia.

               (54)

               Spolupráca zo strany druhej spoločnosti počas overovacej návštevy bola nedostatočná. Spoločnosť viackrát neposkytla prístup k dôležitým údajom, ako sú napríklad správy o výkazoch o výrobe a stave zásob. Suroviny, ktoré sa nachádzali v závode spoločnosti, boli na veľmi nízkej úrovni v porovnaní s deklarovanou úrovňou výroby a zásobami hotového tovaru na sklade. Spoločnosť tiež nedokázala poskytnúť dôkaz, pokiaľ ide o pôvod surovín použitých na výrobu riedkych sieťovín zo sklenených vláken vyvezených do Únie.

               (55)

               V súlade s článkom 18 ods. 4 základného nariadenia bola spoločnosť informovaná o zámere nezohľadňovať ňou predložené informácie a bola jej udelená lehota na poskytnutie pripomienok. Vo svojich pripomienkach spoločnosť tvrdila, že plánované tri dni na overovaciu návštevu boli pre spoločnosť krátkym časovým priestorom a nedovolili jej poskytnúť všetky údaje a dokumenty požadované vyšetrovacím tímom. Spoločnosť tiež pripustila, že viackrát neposkytla vyšetrovaciemu tímu prístup k údajom, navyše potvrdila, že osoby zastupujúce spoločnosť počas overovacej návštevy väčšinou museli získať povolenie od svojich nadriadených na umožnenie prístupu vyšetrovacieho tímu k údajom. Okrem toho spoločnosť uviedla, že zástupcovia spoločnosti neboli zapojení do činnosti účtovného oddelenia, a potvrdila, že jej riadiaci pracovníci nespolupracovali, lebo podľa ich tvrdení boli zaneprázdnení.

               (56)

               Vysvetlenia spoločnosti potvrdzujú záver, že spoločnosť významným spôsobom bránila v prešetrovaní. Spoločnosť bola dostatočne vopred informovaná o dátume overovacej návštevy a súhlasila s ním. Napriek skutočnosti, že vývoz do Únie je hlavnou náplňou činnosti spoločnosti, jej vedúci predstavitelia neboli prítomní. Počas overovacej návštevy došlo k úmyselným a neodôvodneným zdržaniam pri poskytovaní požadovaných údajov a dokumentov a znemožnenie prístupu k údajom spôsobilo ďalšie zdržanie a prekážky ukončenia overovania v rámci stanoveného času. Preto sa zistenia v súvislosti s touto spoločnosťou založili na dostupných skutočnostiach v súlade s článkom 18 ods. 1 základného nariadenia.

               (57)

               Spolupráca tretej spoločnosti počas overovacej návštevy bola nedostatočná a spoločnosť navyše poskytla zavádzajúce informácie. Zistilo sa, že spoločnosť upravila výpisy z banky a nebola schopná dokázať, že jej potvrdenia bankovej platby boli pravé dokumenty. Usúdilo sa, že jej účtovné záznamy sú nespoľahlivé, keďže v nich bolo veľa vážnych nezrovnalostí, pokiaľ ide o počiatočné a konečné prenesené zostatky. Suroviny boli na veľmi nízkej úrovni v porovnaní s deklarovanou úrovňou výroby a zásobami hotového tovaru na sklade. Spoločnosť tiež nedokázala poskytnúť dôkaz, pokiaľ ide o pôvod surovín použitých na výrobu riedkych sieťovín zo sklenených vláken vyvezených do Únie. Dôkazy tiež naznačovali, že spoločnosť neinformovala o svojom prepojení s prvým malajzijským vývozcom, keďže určité dokumenty, ktoré patrili tretej spoločnosti, sa našli v priestoroch prvej spoločnosti.

               (58)

               V súlade s článkom 18 ods. 4 základného nariadenia bola aj táto spoločnosť informovaná o zámere nezohľadňovať ňou predložené informácie a bola jej udelená lehota na poskytnutie pripomienok. Vo svojich pripomienkach tvrdila, že nemá žiadnu skúsenosť s takýmto typom overovacích návštev, čo by podľa nej vysvetlovalo zistené nedostatky. Tvrdila tiež, že čo sa týka požadovaných dokumentov, bola veľmi opatrná a vyšetrovaciemu tímu poskytla najmä výpisy z banky a dôkazy o platbe, keďže oficiálne ju malajzijské úrady neinformovali o identite vyšetrovacieho tímu. Spoločnosť však pripustila, že jej zamestnanci zmenili obsah výpisov z banky, ale urobili to údajne preto, lebo spoločnosť mala veľké obavy týkajúce sa možného úniku jej dokumentov, sabotáže a dôvernosti jej údajov.

               (59)

               Ďalšie vysvetlenia poskytnuté touto spoločnosťou nemali taký charakter, že by viedli k zmene záveru, že spoločnosť počas prešetrovania poskytla zavádzajúce informácie. Preto sa zistenia v súvislosti s touto spoločnosťou založili na dostupných skutočnostiach v súlade s článkom 18 ods. 1 základného nariadenia.

               (60)

               Vzhľadom na uvedené zistenia týkajúce sa zmeny v štruktúre obchodu a prekládky, ako sa uvádza v odôvodneniach 31 a 35, a vzhľadom na povahu zavádzajúcich informácií, ako sa uvádza v odôvodneniach 52 až 59, nebolo možné udeliť v súlade s článkom 13 ods. 4 základného nariadenia oslobodenie, o ktoré požiadali tieto tri spoločnosti.

               (61)

               Bez toho, aby bol dotknutý článok 11 ods. 3 základného nariadenia, ostatní výrobcovia v Malajzii, ktorí sa neprihlásili v tomto konaní a nevyvážali výrobok, ktorý je predmetom prešetrovania, do Únie počas obdobia, za ktoré sa podáva správa, a ktorí majú v úmysle podať žiadosť o oslobodenie od rozšíreného antidumpingového cla podľa článku 11 ods. 4 a článku 13 ods. 4 základného nariadenia, budú musieť vyplniť dotazník, aby Komisia mohla posúdiť, či takéto oslobodenie možno udeliť. Toto oslobodenie sa môže udeliť po vyhodnotení situácie na trhu v súvislosti s príslušným výrobkom, výrobnou kapacitou a mierou využitia kapacity, obstarávaním a predajom a pravdepodobnosťou pokračovania praktík, pre ktoré neexistuje žiadna dostatočne náležitá príčina ani ekonomické opodstatnenie, a v súvislosti s dôkazom o dumpingu. Komisia zvyčajne vykoná aj overovaciu návštevu priamo na mieste. Žiadosť by sa mala bezodkladne adresovať Komisii so všetkými relevantnými informáciami najmä v súvislosti s akoukoľvek zmenou činností spoločnosti, ktoré sú spojené s výrobou a predajom.

               (62)

               Komisia po porade s poradným výborom navrhne zodpovedajúcu zmenu a doplnenie rozšírenia platných opatrení v tých prípadoch, v ktorých je oslobodenie odôvodnené. Každá udelená výnimka sa bude následne monitorovať, aby sa zabezpečil súlad s podmienkami stanovenými v oslobodení.

         5.   ZVEREJNENIE INFORMÁCIÍ

               (63)

               Všetky zainteresované strany boli informované o základných skutočnostiach a úvahách vedúcich k uvedeným záverom a boli vyzvané, aby predložili pripomienky. Ústne a písomné pripomienky predložené stranami sa posúdili. Žiadny z predložených argumentov neviedol k zmene konečných zistení.

               (64)

               Jeden spolupracujúci dovozca požiadal o zváženie, či nemožno uplatniť odlišné colné sadzby na registrovaný dovoz riedkych sieťovín zo sklenených vláken pre dovozcov, ktorí spolupracovali v konaní, a pre tých, ktorí nespolupracovali. Žiadosť bola zamietnutá, keďže základné nariadenie neobsahuje žiadny právny základ na podporu takéhoto rozlišovania,

         PRIJALA TOTO NARIADENIE:
   Článok 1
   1.   Konečné antidumpingové clo uplatniteľné na „všetky ostatné spoločnosti“, uložené článkom 1 ods. 2 nariadenia (EÚ) č. 791/2011 na dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2 okrem kotúčov zo sklenených vláken, s pôvodom v Čínskej ľudovej republike, sa týmto rozširuje na dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2 okrem kotúčov zo sklenených vláken zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie, ktoré sú v súčasnosti zaradené pod kódmi KN ex 7019 51 00 a ex 7019 59 00 (kódy TARIC: 7019510011 a 7019590011).
   2.   Clo rozšírené v odseku 1 tohto článku sa vyberá za dovoz zasielaný z Malajzie, ktorý má alebo nemá deklarovaný pôvod v Malajzii, ktorý je registrovaný v súlade s článkom 2 nariadenia (EÚ) č. 1135/2011 a v súlade s článkom 13 ods. 3 a článkom 14 ods. 5 nariadenia (ES) č. 1225/2009.
   3.   Ak nie je stanovené inak, uplatňujú sa platné ustanovenia týkajúce sa cla.
   Článok 2
   1.   Žiadosti o oslobodenie od cla rozšíreného článkom 1 sa podávajú písomne v jednom z úradných jazykov Európskej únie a musia byť podpísané osobou oprávnenou zastupovať subjekt žiadajúci o oslobodenie. Žiadosť sa musí zaslať na túto adresu:

               European Commission

               Directorate-General for Trade

               Directorate H

               Office: N-105 04/92

               1049 Bruxelles/Brussel

               BELGIQUE/BELGIЁ

               Fax +32 22956505.

         2.   Komisia môže podľa článku 13 ods. 4 nariadenia (ES) č. 1225/2009 po porade s poradným výborom povoliť formou rozhodnutia oslobodenie dovozu pre spoločnosti, ktoré neobchádzajú antidumpingové opatrenia uložené nariadením (EÚ) č. 791/2011, od cla rozšíreného článkom 1.
   Článok 3
   Colným úradom sa týmto nariaďuje, aby ukončili registráciu dovozu zavedenú v súlade s článkom 2 nariadenia (EÚ) č. 1135/2011.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 16. júla 2012

            Za Radu

            predseda

         S. ALETRARIS

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 204, 9.8.2011, s. 1.

      (3)  Ú. v. EÚ L 292, 10.11.2011, s. 4.

      (4)  Comext je databáza štatistiky zahraničného obchodu, ktorú spravuje Eurostat.

      (5)  Ú. v. EÚ L 43, 17.2.2011, s. 9.


title: Vykonávacie nariadenie Komisie (EÚ) č. 27/2014 z  19. decembra 2013 , ktorým sa do Registra chránených označení pôvodu a chránených zemepisných označení zapisuje názov [Anglesey Sea Salt/Halen Môn (CHOP)]

text:
               15.1.2014

               SK

               Úradný vestník Európskej únie

               L 10/1

         VYKONÁVACIE NARIADENIE KOMISIE (EÚ) č. 27/2014
   z 19. decembra 2013,
   ktorým sa do Registra chránených označení pôvodu a chránených zemepisných označení zapisuje názov [Anglesey Sea Salt/Halen Môn (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Spojeného kráľovstva o zápis názvu „Anglesey Sea Salt/Halen Môn“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (ES) č. 1151/2012, názov sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. decembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 232, 10.8.2013, s. 17.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.8.   Iné výrobky z prílohy I k zmluve (korenie atď.)

      SPOJENÉ KRÁĽOVSTVO
      Anglesey Sea Salt/Halen Môn (CHOP)


title: Vykonávacie nariadenie Komisie (EÚ) č. 118/2013 z  8. februára 2013 , ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 4. a  5. februára 2013 v rámci tuniskej colnej kvóty, a ktorým sa pozastavuje vydávanie dovozných povolení na mesiac február 2013

text:
               9.2.2013

               SK

               Úradný vestník Európskej únie

               L 38/19

         VYKONÁVACIE NARIADENIE KOMISIE (EÚ) č. 118/2013
   z 8. februára 2013,
   ktorým sa stanovuje koeficient pridelenia, ktorý sa má uplatniť na žiadosti o dovozné povolenia na olivový olej podané 4. a 5. februára 2013 v rámci tuniskej colnej kvóty, a ktorým sa pozastavuje vydávanie dovozných povolení na mesiac február 2013
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (2), a najmä na jeho článok 7 ods. 2,
   keďže:

               (1)

               Článkom 3 ods. 1 a 2 Protokolu 1 (3) k Európsko-stredomorskej dohody ustanovujúcej pridruženie medzi Európskym spoločenstvom a jeho členskými štátmi na jednej strane a Tuniskou republikou na strane druhej (4) sa otvára colná kvóta s nulovou sadzbou na dovoz neupraveného olivového oleja patriaceho pod číselné znaky KN 1509 10 10 a 1509 10 90, úplne získaného v Tunisku a prepravovaného priamo z tejto krajiny do Európskej únie v limite stanovenom na každý rok.

               (2)

               Článkom 2 ods. 2 nariadenia Komisie (ES) č. 1918/2006 z 20. decembra 2006, ktorým sa otvára colná kvóta a stanovuje spravovanie colnej kvóty na olivový olej s pôvodom v Tunisku (5), sa ustanovujú maximálne mesačné množstvá, na ktoré sa môžu vydať dovozné povolenia.

               (3)

               V súlade s článkom 3 ods. 1 nariadenia (ES) č. 1918/2006 sa príslušným orgánom podali žiadosti o vydanie dovozných povolení na celkové množstvo prekračujúce hranicu stanovenú na mesiac február v článku 2 ods. 2 uvedeného nariadenia.

               (4)

               Za týchto okolností musí Komisia stanoviť koeficient pridelenia, ktorý umožní výdaj dovozných povolení v pomere k množstvu, ktoré je k dispozícii.

               (5)

               Keďže sa na mesiac február dosiahla príslušná hranica, nemožno na tento mesiac vydať žiadne dovozné povolenie,

         PRIJALA TOTO NARIADENIE:
   Článok 1
   Žiadostiam o dovozné povolenia podaným 4. a 5. februára 2013 na základe článku 3 ods. 1 nariadenia (ES) č. 1918/2006 sa dáva koeficient pridelenia 10,639726 %.
   Vydávanie dovozných povolení na množstvá požadované od 11. februára 2013 sa na február 2013 pozastavuje.
   Článok 2
   Toto nariadenie nadobúda účinnosť 9. februára 2013.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. februára 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 238, 1.9.2006, s. 13.

      (3)  Ú. v. ES L 97, 30.3.1998, s. 57.

      (4)  Ú. v. ES L 97, 30.3.1998, s. 2.

      (5)  Ú. v. EÚ L 365, 21.12.2006, s. 84.


title: Vykonávacie nariadenie Komisie (EÚ) 2017/1277 zo 14. júla 2017, ktorým sa schvaľuje 2-oktyl-2H-izotiazol-3-ón ako účinná látka na použitie v biocídnych výrobkoch typu 8 (Text s významom pre EHP )

text:
               15.7.2017

               SK

               Úradný vestník Európskej únie

               L 184/27

         VYKONÁVACIE NARIADENIE KOMISIE (EÚ) 2017/1277
   zo 14. júla 2017,
   ktorým sa schvaľuje 2-oktyl-2H-izotiazol-3-ón ako účinná látka na použitie v biocídnych výrobkoch typu 8
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 90 ods. 2,
   keďže:

               (1)

               Spojenému kráľovstvu bola 27. apríla 2010 v súlade s článkom 11 ods. 1 smernice Európskeho parlamentu a Rady 98/8/ES (2) doručená žiadosť o zaradenie účinnej látky 2-oktyl-2H-izotiazol-3-ón do prílohy I k uvedenej smernici na použitie vo výrobkoch typu 8 (prostriedky na ochranu dreva) opísaných v prílohe V k uvedenej smernici, ktoré zodpovedajú výrobkom typu 8 opísaným v prílohe V k nariadeniu (EÚ) č. 528/2012.

               (2)

               Spojené kráľovstvo v súlade s článkom 90 ods. 2 nariadenia (EÚ) č. 528/2012 predložilo 4. februára 2016 hodnotiacu správu spolu so svojimi odporúčaniami.

               (3)

               Výbor pre biocídne výrobky sformuloval 15. decembra 2016 stanovisko Európskej chemickej agentúry, v ktorom zohľadnil závery hodnotiaceho príslušného orgánu.

               (4)

               Na základe daného stanoviska možno vychádzať z toho, že biocídne výrobky typu 8 s obsahom 2-oktyl-2H-izotiazol-3-ónu vyhovujú požiadavkám článku 19 ods. 1 písm. b) nariadenia (EÚ) č. 528/2012, pokiaľ sú splnené určité špecifikácie a podmienky súvisiace s ich použitím.

               (5)

               Preto je vhodné schváliť 2-oktyl-2H-izotiazol-3-ón na používanie v biocídnych výrobkoch typu 8 s výhradou splnenia určitých špecifikácií a podmienok.

               (6)

               2-oktyl-2H-izotiazol-3-ón spĺňa kritériá na klasifikáciu ako kožný senzibilizátor podkategórie 1A špecifikovanej v prílohe I k nariadeniu Európskeho parlamentu a Rady (ES) č. 1272/2008 (3), preto by výrobky, ktoré boli ošetrené 2-oktyl-2H-izotiazol-3-ónom alebo ktoré ho obsahujú, mali byť pri uvádzaní na trh príslušným spôsobom označené.

               (7)

               Schváleniu účinnej látky by malo predchádzať primerané obdobie, aby zainteresované strany mohli prijať prípravné opatrenia potrebné na splnenie nových požiadaviek.

               (8)

               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,

         PRIJALA TOTO NARIADENIE:
   Článok 1
   2-oktyl-2H-izotiazol-3-ón sa schvaľuje ako účinná látka na použitie v biocídnych výrobkoch typu 8, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júla 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 167, 27.6.2012, s. 1.

      (2)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).

      (3)  Nariadenie Európskeho parlamentu a Rady (ES) č. 1272/2008 zo 16. decembra 2008 o klasifikácii, označovaní a balení látok a zmesí, o zmene, doplnení a zrušení smerníc 67/548/EHS a 1999/45/ES a o zmene a doplnení nariadenia (ES) č. 1907/2006 (Ú. v. EÚ L 353, 31.12.2008, s. 1).

      PRÍLOHA

                  Bežný názov

                  Názov IUPAC
                  Identifikačné čísla

                  Minimálny stupeň čistoty účinnej látky (1)

                  Dátum schválenia

                  Dátum skončenia platnosti schválenia

                  Typ výrobku

                  Osobitné podmienky

                  2-oktyl-2H-izotiazol-3-ón

                  Názov IUPAC:
                  2-oktyl-2H-izotiazol-3-ón
                  EC č.: 247-761-7
                  CAS č.: 26530-20-1

                  960 g/kg (hm. %)

                  1. január 2018

                  31. december 2027

                  8

                  Autorizácie biocídnych výrobkov podliehajú splneniu týchto podmienok:

                              1.

                              V rámci hodnotenia výrobku sa osobitná pozornosť musí venovať expozíciám, rizikám a účinnosti v súvislosti s každým použitím, na ktoré sa vzťahuje žiadosť o autorizáciu, no ktoré nie je predmetom hodnotenia rizika na úrovni Únie spojeného s účinnou látkou.

                              2.

                              Vzhľadom na riziká zistené v prípade hodnotených použití sa v rámci hodnotenia výrobku musí venovať osobitná pozornosť priemyselným a profesionálnym používateľom.

                              3.

                              Vzhľadom na riziká zistené pri povrchových vodách, sedimentoch a pôde musí byť na označeniach výrobkov a v kartách bezpečnostných údajov (ak sú k dispozícii) autorizovaných výrobkov uvedené, že priemyselná alebo profesionálna aplikácia sa musí vykonávať v uzavretom priestore alebo na nepriepustnom tvrdom povrchu so spevnenými okrajmi a že čerstvo ošetrené drevo sa po ošetrení musí skladovať pod ochranným krytom a/alebo na nepriepustnom tvrdom povrchu, aby sa predišlo priamym únikom do pôdy, odpadovej vody alebo vody, a že akýkoľvek únik sa musí zachytiť na účely opätovného použitia alebo zneškodnenia.

                        Ošetrené výrobky sa môžu uvádzať na trh v prípade splnenia tejto podmienky:
                  Osoba zodpovedná za uvedenie výrobku, ktorý bol ošetrený 2-oktyl-2H-izotiazol-3-ónom alebo ktorý ho obsahuje, na trh musí zabezpečiť, aby označenie ošetreného výrobku obsahovalo informácie uvedené v článku 58 ods. 3 druhom pododseku nariadenia (EÚ) č. 528/2012.

         (1)  Čistota uvedená v tomto stĺpci predstavuje minimálny stupeň čistoty hodnotenej účinnej látky. Účinná látka vo výrobku uvádzanom na trh sa môže vyznačovať rovnakou alebo inou čistotou, ak bola preukázaná jej technická rovnocennosť s hodnotenou účinnou látkou.


title: Vykonávacie nariadenie Komisie (EÚ) 2015/533 z  30. marca 2015 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               31.3.2015

               SK

               Úradný vestník Európskej únie

               L 86/11

         VYKONÁVACIE NARIADENIE KOMISIE (EÚ) 2015/533
   z 30. marca 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. marca 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  135,3

                  MA

                  99,1

                  TR

                  123,0

                  ZZ

                  119,1

                  0707 00 05

                  AL

                  119,5

                  MA

                  176,1

                  TR

                  144,0

                  ZZ

                  146,5

                  0709 93 10

                  MA

                  128,2

                  TR

                  173,5

                  ZZ

                  150,9

                  0805 10 20

                  EG

                  47,3

                  IL

                  71,5

                  MA

                  54,4

                  TN

                  55,0

                  TR

                  67,0

                  ZZ

                  59,0

                  0805 50 10

                  BO

                  92,8

                  TR

                  45,8

                  ZZ

                  69,3

                  0808 10 80

                  AR

                  94,0

                  BR

                  90,5

                  CL

                  99,5

                  CN

                  105,5

                  MK

                  25,7

                  US

                  187,6

                  ZA

                  188,2

                  ZZ

                  113,0

                  0808 30 90

                  AR

                  120,2

                  CL

                  126,9

                  CN

                  71,3

                  ZA

                  124,0

                  ZZ

                  110,6

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 681/2012 z  24. júla 2012 , ktorým sa do Registra chránených označení pôvodu a chránených zemepisných označení zapisuje názov [Kraški zašink (CHZO)]

text:
               25.7.2012

               SK

               Úradný vestník Európskej únie

               L 198/10

         VYKONÁVACIE NARIADENIE KOMISIE (EÚ) č. 681/2012
   z 24. júla 2012,
   ktorým sa do Registra chránených označení pôvodu a chránených zemepisných označení zapisuje názov [Kraški zašink (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom nariadenia (ES) č. 510/2006 bola žiadosť Slovinska o zápis názvu „Kraški zašink“ do registra uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júla 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 309, 21.10.2011, s. 13.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2.   Mäsové výrobky (tepelne spracované, solené, údené atď.)

      SLOVINSKO
      Kraški zašink (CHZO)


title: Vykonávacie nariadenie Komisie (EÚ) č. 1060/2014 z  8. októbra 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               9.10.2014

               SK

               Úradný vestník Európskej únie

               L 293/22

         VYKONÁVACIE NARIADENIE KOMISIE (EÚ) č. 1060/2014
   z 8. októbra 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. októbra 2014

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  160,3

                  MK

                  56,4

                  XS

                  75,9

                  ZZ

                  97,5

                  0707 00 05

                  MK

                  29,8

                  TR

                  95,4

                  ZZ

                  62,6

                  0709 93 10

                  TR

                  118,4

                  ZZ

                  118,4

                  0805 50 10

                  AR

                  120,7

                  CL

                  128,6

                  IL

                  102,2

                  TR

                  113,5

                  UY

                  58,0

                  ZA

                  111,4

                  ZZ

                  105,7

                  0806 10 10

                  BR

                  156,1

                  MK

                  31,8

                  TR

                  134,0

                  ZZ

                  107,3

                  0808 10 80

                  BA

                  57,3

                  BR

                  52,7

                  CL

                  96,7

                  NZ

                  134,0

                  ZA

                  115,6

                  ZZ

                  91,3

                  0808 30 90

                  CN

                  95,2

                  TR

                  124,7

                  ZZ

                  110,0

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 163/2013 z  21. februára 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               22.2.2013

               SK

               Úradný vestník Európskej únie

               L 49/62

         VYKONÁVACIE NARIADENIE KOMISIE (EÚ) č. 163/2013
   z 21. februára 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  83,8

                  MA

                  61,8

                  TN

                  86,4

                  TR

                  102,8

                  ZZ

                  83,7

                  0707 00 05

                  EG

                  191,6

                  MA

                  190,0

                  TR

                  175,4

                  ZZ

                  185,7

                  0709 91 00

                  EG

                  66,7

                  ZZ

                  66,7

                  0709 93 10

                  MA

                  44,1

                  TR

                  102,3

                  ZZ

                  73,2

                  0805 10 20

                  EG

                  51,1

                  IL

                  71,3

                  MA

                  63,4

                  TN

                  56,2

                  TR

                  58,0

                  ZZ

                  60,0

                  0805 20 10

                  IL

                  125,9

                  MA

                  109,8

                  ZZ

                  117,9

                  0805 20 30, 0805 20 50, 0805 20 70, 0805 20 90

                  EG

                  57,7

                  IL

                  144,7

                  KR

                  134,8

                  MA

                  120,0

                  TR

                  70,3

                  ZZ

                  105,5

                  0805 50 10

                  TR

                  72,2

                  ZZ

                  72,2

                  0808 10 80

                  CN

                  83,6

                  MK

                  31,3

                  US

                  180,2

                  ZZ

                  98,4

                  0808 30 90

                  AR

                  140,0

                  CL

                  228,4

                  CN

                  77,9

                  TR

                  172,7

                  US

                  187,5

                  ZA

                  109,1

                  ZZ

                  152,6

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 268/2011 z  18. marca 2011 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               19.3.2011

               SK

               Úradný vestník Európskej únie

               L 74/1

         VYKONÁVACIE NARIADENIE KOMISIE (EÚ) č. 268/2011
   z 18. marca 2011,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na nariadenie Komisie (ES) č. 1580/2007 z 21. decembra 2007, ktorým sa ustanovujú vykonávacie pravidlá pre nariadenia Rady (ES) č. 2200/96, (ES) č. 2201/96 a (ES) č. 1182/2007 v sektore ovocia a zeleniny (2), a najmä na jeho článok 138 ods. 1,
   keďže:
   Nariadením (ES) č. 1580/2007 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanoví paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XV k uvedenému nariadeniu,
   PRIJALA TOTO NARIADENIE:
   Článok 1
   Paušálne dovozné hodnoty uvedené v článku 138 nariadenia (ES) č. 1580/2007 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť 19. marca 2011.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. marca 2011

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 350, 31.12.2007, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  JO

                  71,2

                  MA

                  57,6

                  TN

                  52,6

                  TR

                  79,8

                  ZZ

                  65,3

                  0707 00 05

                  JO

                  110,6

                  TR

                  150,3

                  ZZ

                  130,5

                  0709 90 70

                  MA

                  38,7

                  TR

                  127,0

                  ZZ

                  82,9

                  0805 10 20

                  EG

                  56,1

                  IL

                  74,3

                  MA

                  51,2

                  TN

                  61,8

                  TR

                  73,2

                  ZZ

                  63,3

                  0805 50 10

                  EG

                  67,3

                  MA

                  45,2

                  TR

                  47,5

                  ZZ

                  53,3

                  0808 10 80

                  AR

                  92,8

                  BR

                  86,0

                  CA

                  96,0

                  CL

                  104,2

                  CN

                  107,3

                  MK

                  50,2

                  US

                  135,3

                  ZZ

                  96,0

                  0808 20 50

                  AR

                  95,5

                  CL

                  68,9

                  CN

                  65,5

                  US

                  79,9

                  ZA

                  89,6

                  ZZ

                  79,9

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 550/2014 z  20. mája 2014 o zatriedení určitého tovaru do kombinovanej nomenklatúry

text:
               23.5.2014

               SK

               Úradný vestník Európskej únie

               L 155/15

         VYKONÁVACIE NARIADENIE KOMISIE (EÚ) č. 550/2014
   z 20. mája 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväznej informácie o nomenklatúrnom zatriedení vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov od nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. mája 2014

            Za Komisiu

            v mene predsedu

         Algirdas ŠEMETA

            člen Komisie

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Zariadenie (takzvaný „detektor ohňa“ – flame detector) pozostáva z pasívnych infračervených a ultrafialových snímačov, optického filtra, vyhodnocovacej jednotky, troch výstupných relé (relé požiarneho poplachu, poruchové relé a pomocné relé) a troch farebných emisných LED diód (označujúcich normálnu prevádzku, požiar a poruchu) vo valcovitom kryte s priemerom približne 12 cm a dĺžkou približne 25 cm. Prevádzkový rozsah zariadenia je 18 až 30 V jednosmerného prúdu.
                  Zariadenie je komponentom požiarneho poplachového systému. Snímače súčasne zachytávajú infračervené a ultrafialové žiarenie vyžarované ohňom. Ak vyžarované žiarenie presiahne určitú hranicu, zariadenie odošle cez relé požiarneho poplachu elektrický signál do zariadenia požiarneho poplachu. Zariadenie požiarneho poplachu nie je súčasťou výrobku pri predložení.

                  8536 50 19

                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8536, 8536 50 a 8536 50 19.
                  Zatriedenie do položky 8531 ako elektrické akustické alebo vizuálne signalizačné prístroje je vylúčené, keďže zariadenie nemá samostatnú schopnosť spustiť poplach [pozri aj vysvetlivky k harmonizovanému systému k položke 8531, tretí odsek skupina (H)].
                  Zatriedenie do položky 8537 ako prístroj vybavený dvoma alebo viacerými zariadeniami položky 8535 alebo 8536 je tiež vylúčené, keďže prístroj je vybavený len zariadením položky 8536 rovnakého typu (tri relé) [pozri aj vysvetlivky k harmonizovanému systému k položke 8537, výnimka b)].
                  Zariadenie len zachytí, že žiarenie vyžarované ohňom presiahne určitú hranicu, bez uvedenia presnej hodnoty. Zisťovanie zmien v žiarení nie je to isté ako kalorimetrické meranie alebo kontrola. Zatriedenie do položky 9027 ako nástroje, prístroje alebo zariadenia na kalorimetrické meranie alebo kontrolu je tiež vylúčené.
                  Zariadenie má funkciu automatického vypínania, a má sa preto zatriediť pod číselný znak KN 8536 50 19 ako ostatné prepínače, vypínače a spínače na napätie nepresahujúce 60 V.